Rijeka, 07. travnja 2015.

**Radionice na temu Kreativne industrije i poduzetništvo**

Riječka razvojna agencija Porin d.o.o. je partner u projektu CREATIVE START-UP koji je odobren iz Operativnog programa Slovenija-Hrvatska 2007.-2013., Instrumenta pretpristupne pomoći. Voditelj projekta je Grad Rijeka, a ostali partneri u projektu su: Hrvatska gospodarska komora, Akademija primijenjenih umjetnosti u Rijeci, Fakulteta za dizajn Ljubljana, Univerza na Primorskem; Znanstveno-raziskovalno središče te Regionalna razvojna agencija Ljubljanske Urbane Regije. Odobrena sredstva projekta su 411.369, 61 €, od čega su bespovratna u iznosu 344.812,56 € ili 84% njegove vrijednosti.

Cilj projekta je unaprijediti globalnu konkurentnost kreativnog poduzetništva u slovensko-hrvatskom pograničju.

Projekt ima za cilj kreirati i zajednički implementirati sustav upravljanja i dijeljenje resursa kreativnih poduzetnika početnika na nepovoljnijem položaju sa svrhom povećanja njihove globalne konkurentnosti na slovensko-hrvatskom i drugim EU tržištima.

Ciljne skupine su kreativni poduzetnici početnici, studenti, poduzetnici u razvoju, šira javnost te turistički sektor.

Kako bi se unaprijedio razvoj i iskoristio potencijal kreativnog sektora, povećala globalna konkurentnost kreativnih poduzetnika i smanjila regionalna razlika, kroz projekt će se : 1) osvijestiti o vrijednostima sektora i prikazati vrijednosti sektora kreativnih industrija, 2) educirati i informirati ciljne skupine kako povećati konkurentnost uz uvažavanje aktualnih znanstvenih i tehnoloških trendova, 3) izgraditi partnerstva kroz kreiranje zajedničke strategije razvoja sektora kreativnih industrija u slovensko-hrvatskom pograničju i na drugim EU tržištima, 4) promovirati proizvode i usluge ciljnih skupina kao i rezultate projekta.

U sklopu projekta provodi se niz radionica na temu Kreativne industrije i poduzetništvo.

**Za polaznike radionice su besplatne.**

Raspored tema i datumi održavanja dani su nastavku.

|  |  |  |  |
| --- | --- | --- | --- |
| **Termin** | **Naslov** | **Trajanje** | **Predavač** |
| 15.04.2015 | Produkt dizajn-specifičnosti u poduzetničkom poduhvatu | 10:00-15:00h12:00-12:45 pauza (uključena marenda) | Data decor d.o.o.-Svjetlana Despot |
| 16.04.2015. | Crowdfounding | 10:00-15:00h12:00-12:45 pauza (uključena marenda) | Bojan Antulov |
| 29.04.2015. | Osnove poduzetništva s posebnim aspektom na kreativne industrije | 10:00-14:00(uključena marenda) | Ernest Cukrov |
| 30.04.2015. | IT alati za kreativne industrije | 10:00-14:00(uključena marenda) | Branimir Maslać |

Radionice se održavaju u prostorima Riječke razvojne agencije Porin d.o.o. (coworking space), Milutina Barača 19, II.kat, u Rijeci.

Prijave i kontakt:

Nika Meštrović

E: nika.mestrovic@yahoo.com

T: 051/634-331

F: 051/634-340